Kong Harald Vs jubileumsmedalje 1991–2016 er laget i sølv og har en diameter på 30 mm. På avers har den kong Haralds høyrevendte portrett. Kongen er avbildet uten krone. Portrettet er omgitt av omskriften «• HARALD V NORGES KONGE • ALT FOR NORGE ». Revers viser kongens kronede monogram. Medaljen har en kongekrone på toppen. Medaljen er opphengt i et rødt bånd, som har en sølvspenne med innskriften «1991–2016».